**Respiraţi din aer, lumină**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când cineva mai presus decât noi

are casă în cer

nu te înfuria!

Copacul din cosmos ne acoperă,

c-un frunziş de iubire-n gânduri.

Tot ce crezi ori nu crezi e-n cuvânt

curge prin tine într-o limbă de cruce

pe care de n-o ştii, dar poţi s-o înveţi

cu ochii plecaţi asupra slovelor vechi

ce-au stat şi stau sub capul unui neam

mai adânc în suflet decât se poate vedea,

o lumină în luptă cu întunericul

până timpul se va topi

şi finitul în infinit se va pierde.

Veniţi şi respiraţi din aer, lumină

umbra din voi să nu se prefacă-n întuneric.